Document ID: 31986R1717

*****
ΚΑΝΟΝΙΣΜΟΣ (ΕΟΚ) αριθ. 1717/86 ΤΗΣ ΕΠΙΤΡΟΠΗΣ
της 2ας Ιουνίου 1986
σχετικά με τον καθορισμό της περιόδου εμπορίας 1986/87 για τα κεράσια σε σιρόπι
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), και ιδίως το άρθρο 1 παράγραφος 2,
Εκτιμώντας:
ότι, σύμφωνα με το καθεστώς της ενίσχυσης στην παραγωγή που προβλέπεται στο άρθρο 2 του κανονισμού (ΕΟΚ) αριθ. 426/86, οι μεταποιητές πρέπει να καταβάλλουν στους παραγωγούς, για την πρώτη ύλη, τιμή που δεν είναι χαμηλότερη της ελάχιστης τιμής που έχει καθοριστεί· ότι οι τιμές αυτές καθορίζονται λαμβάνοντας υπόψη τις τιμές των νωπών οπωρών στον τομέα των οπωροκηπευτικών·
ότι το άρθρο 1 παράγραφος 2 του κανονισμού (ΕΟΚ) αριθ. 426/86 προβλέπει ότι η περίοδος εμπορίας για τα κεράσια σε σιρόπι αρχίζει στις 10 Μαΐου· ότι οι συντελεστές μετατροπής που πρέπει να εφαρμοστούν στο γεωργικό τομέα τροποποιήθηκαν για τα κεράσια σε σιρόπι με ισχύ από τις 12 Μαΐου 1986· ότι οι τροποποιημένοι συντελεστές θα πρέπει για οικονομικούς λόγους να εφαρμοστούν από το εμπορικό έτος 1986/87· ότι, για το σκοπό αυτό, θα πρέπει να μετατεθεί η έναρξη του εμπορικού έτους μέχρι τις 12 Μαΐου 1986·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Μεταποιημένων Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 1 παράγραφος 2 του κανονισμού (ΕΟΚ) αριθ. 426/86, η περίοδος εμπορίας 1986/87 για τα κεράσια σε σιρόπι που υπάγονται στη διάκριση 20.06 Β του κοινού δασμολογίου αρχίζει στις 12 Μαΐου 1986 και τελειώνει στις 9 Μαΐου 1987.
Άρθρο 2
Ο παρών κανονισμός αρχίζει να ισχύει την επόμενη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Ιουνίου 1986.

Labels: 3
17